शावेज को कैंसर से जान का खतरा नहीं : उप राष्ट्रपति  
वेनेजुएला के राष्ट्रपति इलियास जाउया ने कहा कि कैंसर के ऑपरेशन के बाद राष्ट्रपति ह्यूगो शावेज को जान का खतरा नहीं है।
वेनेजुएला के राष्ट्रपति इलियास जाउया ने कहा कि कैंसर के ऑपरेशन के बाद राष्ट्रपति ह्यूगो शावेज को जान का खतरा नहीं है। उन्होंने उम्मीद जताई कि अगले साल राष्ट्रपति पद के लिए होने जा रहे चुनावों से पहले शावेज पूरी तरह स्वस्थ हो जाएंगे।  जाउया ने ईआई यूनिवर्सल अखबार में कहा कि शावेज को कैंसरकारी ट्यूमर से जान जाने का खतरा कभी नहीं था। समझा जाता है कि जाउया शावेज की तबियत के बारे में लोगों को आश्वस्त करने की कोशिश कर रहे थे।  पिछले सप्ताह क्यूबा में शावेज ने ऐलान किया था कि उनका ट्यूमर निकाल दिया गया है और वह स्वास्थ्य लाभ कर रहे हैं। अगले साल राष्ट्रपति पद के चुनाव में शावेज की दावेदारी के बारे में पूछने पर जाउया ने कहा, बिल्कुल, वह 2012 में फिर से राष्ट्रपति बनेंगे।